Եթե Հայաստանը հաջողությամբ ավարտի Հյուսիս-Հարավ ճանապարհային միջանցքի կառուցումը, հնարավորություն կստանա լիովին ընդգրկվելու չինական «Մեկ գոտի, մեկ ճանապարհ» նախաձեռնության «Մետաքսի ճանապարհ» տնտեսական գոտու Չինաստան-Կենտրոնական Ասիա-Արևմտյան Ասիա տնտեսական միջանցքում, կամրապնդի իր դիրքերը ԵՄ-ի TRASECA ծրագրում և այլ համաշխարհային ճանապարհային ցանցերում։ Վերոհիշյալ հանգամանքներն իրենց հերթին կնպաստեն տնտեսության աճին։